Хто ведае, ці набыла б 13-я школа такую вядомасць, калі б яе не ўзначаліла Клаўдзія Васільеўна Гузава і на працу настаўнікам працоўнага навучання не ўладкаваўся Віталь Васільевіч Гузаў. Яны не толькі любячыя адно аднаго блізкія людзі, а яшчэ і настаўнікі, адданыя школе і верныя свайму педагагічнаму доўгу. 13-я школа была новабудоўляй. Аднойчы Віталь Васільевіч выступіў на педагагічнай нарадзе перад калегамі з вельмі пранікнёнай прамовай, сутнасць якой была ў тым, што школа можа быць паспяховай, і прапанаваў калегам праз свой прадмет прадэманстраваць, якім чынам можа дамагчыся высокага выніку на рэспубліцы. Ён быў тым педагогам, які не саромеўся праявіць сваё славалюбства. Гледзячы на яго поспех, і астатнія настаўнікі запаліліся жаданнем стаць паспяховымі.